Grupul Renault a primit ajutor de la statul român. Valoarea totală a subvențiilor depășește 600 de milioane de lei
Ministerul Finanțelor a sprijinit 7 proiecte de investiții pentru cele 3 societăți ale Grupului Renault, în valoare totală de peste 2,242 miliarde lei, care generează 1.478 de noi locuri de muncă, iar ajutorul de stat acordat este în valoare totală de maximum 644,55 milioane lei, a transmis instituția, printr-un comunicat. Toate acestea în contextul în care Dacia, parte a grupului francez, se pregătește de primele disponibilizări voluntare.